|  |  |
| --- | --- |
|  |  |

Unión del Pueblo Navarro talde parlamentarioari atxikitako foru parlamentari Javier Trigo Oubiña jaunak idatziz erantzuteko galdera egin du, jakite aldera Nafarroako Gobernuak zer plan darabilen gogoan Caparrosoko Kristoren Elizaren egoerari aurre egiteko (11-24/PES-00287). Horren harira, Nafarroako Gobernuko Kultura, Kirol eta Turismoko kontseilariak honako informazio ematen du:

Ondare Historikoaren Zerbitzuak honako hau aurreikusi du:

1. Higiezinaren plano-jasotze egokia edukitzea; higiezina ondasun inbentariatu deklaratu zen apirilaren 5eko 90/2018 Ebazpenaren bidez, zeina 2018ko maiatzaren 21eko 96. BONean argitaratu baitzen.
2. Aurretiazko azterlanak egitea informazio espezializatua eskuratzeko, higiezinaren egituraren kontserbazio egoerari eta dituen mugei buruzkoa.
3. Teknikari espezialisten lankidetza eskatzea, higiezinaren egoera eta egin daitezkeen jarduketak azter ditzaten, dagozkion segurtasun neurriak hartuta, gangak desmuntatzeko, egitura sendotzeko eta balorazioa egiteko.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 28an

Kultura, Kirol eta Turismoko kontseilaria: Rebeca Esnaola Bermejo